王延曦

王曦（？—944年），原來名字號𡅏王延曦，是五代十國其辰候閩國其第4代皇帝。939年遘944年在位。

王延曦是王審知其囝，是王延翰、王延鈞其弟，也是王延政其哥。王延曦敆王繼鵬在位其辰候是左僕射兼同平章事。王繼鵬對宗室態度都𣍐好，驚伊各儂造反。王延曦就裝癲脬，乞王繼鵬拿𡅏關着厝𡅏。939年，將軍朱文進、連重遇造反，將王繼鵬刣死，讓伊做皇帝，年號永隆。

王曦共王繼鵬性格野像，並且比伊固𡅏呆。伊共建州刺史王延政做𣍐和。940年，王曦派兵拍建州，者戰爭蜀拍就拍野価年。

王曦者儂野多疑，卜想刣死朱文進、連重遇兩隻儂。但是者事計乞兩隻儂先仈了，敆944年將王曦暗殺。敆福州其閩國宗室都乞茲兩隻儂刣澈。廟號景宗，諡號睿文廣武明聖元德隆道大孝皇帝。

分類:福州儂
分類:閩國國王共皇帝
分類:姓王